Lugupeetud ettevõtjad Meie 15.10.2025 nr 4-3/5-1

**Hinnapakkumise küsimine**

Palume Teil esitada hinnapakkumine Mulgi vallas Ainja külas Ainja suvilate teel (nr 6000339) teelaienduste rajamisele ja tee sõidetavuse parandamisele vastavalt järgnevale tööde kirjeldusele ja lisatud asendiplaanile:

1. Teelaienduste rajamine (2 tk, mõõtmed 2m x 10m, kasvupinnase koorimine 20 cm, purustatud kruusast tasku ehitamine ja tihendamisega).
2. Ainja suvlite teele purustatud kruusa lisamine, profileerimine, tihendamine 75 m³ (Suvila tee 21 kü ja Männi kü vahele); Ainja suvilate tee ja Lumelille-Piibu tee profileerimine.
3. Suvila tee 33 ette kiirust piirava künnise rajamine.
4. Liiklusmärkide 573 „õueala“ (1 tk) ja 574 „õueala lõpp“ (1 tk) paigaldamine.

Töömahtu kuulub välja kaevatud kasvupinnase utiliseerimine ning maa-ala korrastamine. Teelaiendustes purukruusa kiht on tihendatult min 20 cm, Ainja suvilate teel 10 cm.

Täiendavalt:

1. Pakkujal peavad puuduma riigihangete seaduse § 95 lõikes 1 toodud hankemenetlusest kõrvaldamise alused.
2. Pakkuja kinnitab pakkumuses vastavust hankija esitatud nõuetele, lisadokumente esitama ei pea.
3. Edukaks tunnistatakse madalaim pakkumus.
4. Tööde teostamise perioodiks on kavandatud okt-nov 2025.
5. Töövõtuleping sõlmitakse kirjalikult.
6. Küsimustele vastatakse kahe tööpäeva jooksul.

Mulgi Vallavalitsus võib lükata tagasi kõik pakkumused, kui pakkumuste maksumused ületavad lepingu eeldatavat maksumust.

Küsimused saata e-postiga: Rein Anton, rein.anton@mulgivald.ee

Pakkumuste esitamise tähtaeg on **20.10.2025 kell 12.00** elektrooniliselt e-posti aadressile hanked@mulgivald.ee . Pakkumise esitamata jätmise soovist palume samuti teada anda.

Lisad:

1. Maksumuse vorm
2. Asendiplaan

Lugupidamisega

(allkirjastatud digitaalselt)

Dmitri Orav

vallavanem